Ако можехте да си изберете суперсила, каква щеше да бъде тя? Левитация, свръхиздръжливост, безкрайна памет? Може би някои ще се разочароват, но реално повечето хора на планетата не притежават мечтания „мутирал ген“, който да им даде способности, отличаващи ги от останалите. Колко сме високи, какъв е цветът на косата и очите ни, дори предразполагането към отделни болести – всичко това е кодирано в гените ни. Днешната наука доказва, че всички жители на Земята са 99.9% идентични в генетично отношение, но… все пак остава малката вероятност от 0.1% да бъдете по-различни. А това е минимум един цял Легион – от супер хора!\nКитаецът Жао Тин Жое е роден през 1934 г. и е известен с лечителските си способности. Наричат го още „Скъпоценният камък на нацията“. Това, което го прави обаче още по-уникален и го приближава до супергероите и мутантите от X-Men, е способността му да генерира нечовешка топлина с ръцете си – от над 94 градуса по Целзий! Това ще рече, че той почти може да накара водата да кипи! Майсторът по бойни изкуства и тай чи е изследван през годините от различни научни екипи, които не могат да обяснят способностите му - например да превръща топка водниста кал в сух прах за няколко секунди. Резултатите от тестовете винаги са потвърждавани, макар и да не липсват скептици, които го обвиняват в шарлатанство.\nНаташа Демкина е рускиня с невероятно зрение, което по неизвестен засега за учените механизъм ѝ помага да вижда буквално през кожата и костите на хората. „Рентгеновото зрение“ ѝ помага с един поглед към човека да успява да разкаже какво се случва в тялото му – включително нарушения в обмяната, тумори и различни болести. Способността ѝ се появила внезапно в един обичаен ден у дома. Докато говорела с майка си, Наташа установила, че може да вижда директно в тялото ѝ.\nВероника Зайдер пък е жената с най-остро зрение в света. Тя може да различи познато човешко лице от разстояние 1.6 километра! Може и да препише 10 нормални печатни страници текст върху пощенска марка и, разбира се – вижда 10 пъти повече цветове от нормалните хора.\nМощта на Hulk\nЛуи Сир е вероятно най-силният човек, раждан досега на Земята, нещо като истински Хълк. Живял е само 49 години (1863-1912 г.) във френската част на Канада. На негово име са записани невероятни рекорди, като повдигане на тежест от 227 кг само с един пръст или вдигане с гръб (backlifting) на платформа с 18 човека, тежаща ужасяващите 1967 кг! Още едно негово невероятно постижение е задържането на 4 коня (по два за всяка ръка), препускащи в противоположни посоки. Това натоварване е достатъчно да разкъса ръцете на нормален човек. Един от най-силните хора днес е Крис Морган. Той може да вдигне цял автомобил – Форд Фиеста, тежащ почти 1 тон, яде по 5000 калории на ден, тренира всеки ден по 5 часа, а… когато се е родил, е тежал само 2.4 кг.\nНощно виждане по рождение\nНонг Шихуа е роден със сини очи китаец. Но това не е най-голямата му особеност. Неговите очи могат да виждат в пълен мрак – факт, който многократно учените се опитват да разберат и да обяснят, че това е невъзможно за човешкото зрение. Само че в стотиците тестове, на които е подложен, той успешно успява да решава вярно, написани на лист задачи да подрежда карти и знаци. Китаецът вижда трудно на дневна светлина, която го дразни, а осветени на тъмно, очите му проблясват в зелено – точно като при котките.\nНомадите от племето бажау, обитаващи Филипините, Малайзия и Индонезия, са привикнали дотолкова да живеят във водна среда и да ловят храната си във водата, че можем да ги наречем „роднините на Аквамен“. Те с лекота се гмуркат на 20-30 метра дълбочина, разхождат се спокойно по океанското дъно и ловят риба с харпун по над 5 минути, без да се задъхват. На такава дълбочина налягането на водата е 3 пъти по-голямо от атмосферното и притиска дробовете много сериозно, но това очевидно не им пречи.\nДруг „Аквамен“ е новозеландецът Дейв Мълинс, който може да плува под вода на разстояние 244 метра с едно поемане на въздух, като ги изминава за 4 минути и 2 секунди. Освен това той се гмурка далеч по-надълбоко от номадите – на цели 108 метра дълбочина, без никакво оборудване.\nРадж Мохан е индиец, който има невероятна електропроводимост на тялото. Тя му позволява да влиза в ролята на проводник на електрически ток. Смъртоносното протичане на електричество през тялото за хората при него не предизвиква проблеми и той демонстрира това в най-различни трикове, като например запалване на електрическа крушка, хващайки две жици с 220 волта напрежение. Когато бил дете, загубил майка си и опитал да се смоубие от мъка, хващайки оголените жици, но тогава разбрал, че токът не му влияе по традиционния начин. Тялото му се оказва 10 пъти по-устойчиво на електричество от нормалния човек, затова той дори може да готви храната си, държейки стоманен тиган, загряван от електричеството, минаващо през тялото му. Той не е единственият такъв човек – друг известен „електромен“ е сърбинът Славиша Пайкич.\nУлтра маратонецът Дийн Карназас е доказателство, че човешката издръжливост може да достигне невероятни граници. През 2005 година той пробягва разстояние от 560 километра за 80 часа и 44 минути, без да спира, сменя обувките си, яде и дори да спи! Всъщност той признава, че докато е тичал, на няколко пъти е заспивал, но се разбуждал веднага, осъзнавайки, че още тича. Издръжливостта на тялото му се дължи на факта, че умората при него не работи по същия начин като при нормалните хора. И вместо да се изморява, той просто започва да чувства сънливост.\nВим Хоф издържа на студ вероятно повече от всеки човек на Земята. Той демонстрира това в леден маратон по гащета в Арктика – тича 200 километра при температура -20 градуса. Можел е да тича още, но лекарите прекратяват постижението, притеснявайки се, че пръстите му няма да оцелеят (въпреки че нямало никакви проблеми с тях). Хоф е изкачил Килиманджаро за 2 дни, отново гол, само по гащета, а след това прави опит да стори това и с Еверест. Датчанинът може да плува в ледените води редом до айсбергите – там, където хората загиват за минути, а способностите му според него се дължат на силата на съзнанието.\nДаниел Тамет е савант с рядка форма на аутизъм. Но това не му пречи да е световноизвестен писател, да владее 10 езика и най-вече – да смята огромни числа мигновено. Неговата способност да вижда числата като форми и цветове му помага да решава квадратни корени на стотици десетични степени за част от секундата или да изброи числото пи с точност до 22 514 знака само за 5 часа. Всъщност рекордът за рецитиране на това число се държи от китаеца Чао Лу, който за 24 часа успява да рецитира 67890 цифри от него, без нито една грешка (по една цифра на всяка 1.2 секунди без прекъсване). Рамон Кампайо пък запомня цифрови редици и може да наизусти 46 бинарни числа за една секунда. Друг известен савант е Ким Пийк, прототипът на героя от „Рейнман“, който можел да чете две книги едновременно – по една с всяко око, запаметявайки 98% от съдържанието им.\nТова явление не е чак толкова странно – все пак има хиляди хора, знаещи по няколко езика. Но болшинството знаят 3, 5 до 10. Бившият главен редактор на The Times Харолд Уилямс обаче бие рекордите на всички лингвисти. Новозеландският журналист, живял в периода 1876-1928 година, вероятно е нямал проблеми да пътува из цял свят, говорейки над 58 езика! Всички от тях са доказани, като той дори владеел различни диалекти. Освен английски той знаел староирландски и всички езици от тогавашната „австрийска империя“ – унгарски, чешки, албански, сръбски, румънски, както и екзотичните – шведски, баски, турски, мандарин, японски, тагалог, коптски, египетски и др.\nДа срежеш куршум с меча си вероятно не е само комиксово постижение. Това доказва японецът Исао Маки, който демонстрира невероятните си умения пред камера от години насам. Той е толкова бърз и точен с меча, че учените нямат обяснение за неговата свръхпрецизност. В момента на изстрелването на предмет към него той вади прибрания меч от ножницата и го разрязва с нечовешка точност. При една от телевизионните демонстрации Исао първо разрязва изстреляна към него футболна топка, след това бейзболна, летяща с 300 км/ч, а накрая смайва зрителите, успявайки да разреже топче, изстрелвано от пушка за еърсофт, което е само няколко милиметра в диаметър! Рекордите на Гинес, които държи, са за майсторството му с катана, като например най-бързите 1000 разрязвания с меч, най-много разрязвания за 3 минути, както и… уцелването и разрязването на топка за тенис, летяща с… 820 км/ч.!\nХора с невероятни възможности можем да видим и в редица филмови и тв продукции днес. Ако и вие като нас обичате сериалите, ето един актуален пример - историята на супергероите от сериала „Легион“ - паралелна Вселена, свързана с мутантите от X-Men. Той се завърна за своя последен, трети сезон на 8 юли по FOX в България.\nБазиран на комикса на Marvel, „Легион“ разказва историята на Дейвид Холър, мъж, който вярва, че страда от шизофрения, но открива, че в действителност вероятно е най-могъщият мутант, който светът някога е виждал. От детството си е прехвърлян от една психиатрична болница в друга, докато среща и се влюбва в красива пациентка на име Сид. Дейвид се изправя пред шокираща реалност – гласовете, които чува, и виденията, които има, се оказват истински. С помощта на Сид и екип от специалисти, всеки от които също със специална дарба, Дейвид отключва дълбоко потискана истина – че през целия си живот е преследван от зъл паразит с невъобразима сила. Познато като „Краля на сенките“, това зловещо създание се появява в образа на приятелката му Лени, но всъщност е древно същество на име Амал Фарук.\nВижте още: Marvel възражда Blade, вижте кой е новият ловец на вампири


Конвертиране на Обединените арабски емирства дирхама (AED) и Боливийския Bolivianos (BOB) : Обмяна на валута калкулатор обменен курс\nОбединените арабски емирства дирхам (AED) и Боливийско боливиано (BOB) Валутна обмяна обменен курс, Калкулатор\nТова Обединените арабски емирства дирхам и Боливийско боливиано конвертор да е актуална при валутните курсове от 23 Февруари 2019.\nВъведете сумата, която трябва да се преобразува в полето отляво на Обединените арабски емирства дирхам. Използвайте "суап валути", за да Боливийско боливиано валута по подразбиране. Кликнете върху Боливийския Bolivianos или Обединените арабски емирства дирхама да конвертирате между тази валута и всички други валути.\nОбединените арабски емирства дирхам е валутата, в Обединените арабски емирства (AE, СА, ОАЕ). Боливийско боливиано е валутата, в Боливия (БО, BOL). Символът за AED могат да бъдат написани Dh, и Dhs. Символът за BOB могат да бъдат написани Bs. Обединените арабски емирства дирхам е разделена на 100 fils. Боливийско боливиано е разделена на 100 centavos. Обменният курс за Обединените арабски емирства дирхам е актуализиран последно на 22 Февруари 2019 от Международният валутен фонд. Обменният курс за Боливийско боливиано е актуализиран последно на 23 Февруари 2019 от Yahoo Finance. В AED фактор на конверсия 6 значещи цифри. В BOB фактор на конверсия 3 значещи цифри.


ᐉ Royalty Line комплект 3 броя алуминиеви тигани с диамантено покритие на топ цена - Онтайм\nКод на продукта: st843\nОбичате да съчетавате цветовете в дома си и всичко да е подредено, съчетано и красиво дори в кухнята? Представяме Ви този комплект от алуминиеви тигани с диамантено покритие Royalty Line Rl- FR3D в прелестен лилав цвят, които не само могат да се съчетаят прекрасно в дизайнерската ви кухня, но и да са ви много полезни със своите безброй функционалности.\nБез мазнина и загаряне - здравословно и вкусно!\nТиганите са много здрави и устойчиви, специалното им индукционно дъно и топлоустойчива външна част ги правят подходящи за различни видове котлони. Няма опасност да променят формата си и да ви създадат дискомфорт при готвене. От друга страна материала от който са направени е изключително лек (алуминиева сплав, без опасност от корозия) и няма да натоварват ръцете Ви. Повече удобство и лекота, никога не са излишни!\nОсвен красота и стил със своя диамантен блясък и незалепващо покритие тиганите ще приветстват в дома ви здравословния начин на живот. Намалявате холестерола и започвате да се храните здравословно, без да използвате излишна мазнина. Няма опасност храната ви да залепне или загори. От друга страна антибактериалното покритие на тиганите ще ви предпази от отделяне на вредни токсини в храната и ще предотврати развитието на микроби.\nДиамантено, антибактериално, незалепващо покритие\nИндукицонно дъно и устойчива външна част\nСъздадени от лека алуминиева сплав\nЛесно почистване (подходящи за съдомиялна)\nСъвети за запазване на покритието:\n*Не използвайте остри предмети и метални предмети в съдовете\n*Не охлаждайте принудително\n*Не почиствайте с твърда гъба и абразиви\n1 x Тиган 28см


Достойно представяне на хор „Свети Георги Победоносец“ – Вестник Форум\nМомчешко-младежката формация на хор „Свети Георги Победоносец“ с диригент Мина Влайкова към Общински младежки дом – Русе бе горещо аплодирана за изпълненията си в двата концерта на VIII Международен фестивал на мъжките хорове „Св. Иван Рилски“, провел се на 21 и 22 октомври в град Дупница и църковния храм „Рождество Богородично“ на Светата Рилска Обител.\nРусенският хор се представи достойно и пя наред с утвърдени и престижни мъжки формации като Йоан Кукузел, „България“, Гусла, Хора на гимназията за древни езици и култури от град София и Общинския мъжки хор „Св. Иван Рилски“ от град Дупница.\n„Силно съм впечатлена от децата, които пяха на български, руски, италиански, испански и църковно-славянски езици. Проявиха голяма сценична устойчивост, като изпълненията им бяха прекрасни и вълнуващи, съпровождани от прецизно изпълнения клавирен съпровод на пианистката Божена Петрова. Благодарим им от сърце“, сподели концерт-майстора Богдана Пенева.\nКъм момента хоровата формация се подготвя за участието и домакинството си в VI Национална хорова среща, която ще се проведе на 28 и 29 октомври в град Русе.\nТАГОВЕ:международен фестивал на мъжки хорове "Св. Иван Рилски"Русехор "Св. Георги Победоносец"\nОставете първия коментар към "Достойно представяне на хор „Свети Георги Победоносец“"


Времето лети, затова бързо задачата реши или ще има бууум!\nНачало | игри в дома | Времето лети, затова бързо задачата реши или ще има бууум!\nЗадачите по математика и правописът на думи никога не са били по-лесни и по-забавни, колкото ще станат в този момент! Спокойно, не си приготвяйте раницата за училище, тя в момента няма да ви трябва. Напротив, вземете чаша ароматен чай или пък сладко мляко с какао и се пригответе за една интересна, поучителна и много забавна игра у дома. В нея могат да участват всички: приятели, мама, баба, дядо, леля, стринка и който още решите. Може дори и кучето, стига да владее правописа и задачите по математика! Тази игра е и още по-хубава, защото ще си я направите сами, а това означава, че можете да я направите както ви харесва и дори леко да промените правилата ѝ, ако се сетите за по-добър вариант от нашия. Сега остава да ви кажем и за какво точно става въпрос.\nПърво ще ви трябват плоски клечки за творчество. Те лесно се намират в книжарниците, но ако нямате и не искате да купувате, просто си вземете някакъв картон. Ще ви трябват също ножица, флумастери или маркери, както и саксийка, кутийка или някакво бурканче. От картона изрежете дълги дебели около два пръста ленти. След това за по-шарено ги оцветете с флумастери или маркери, отделете 10 от тях, след това ги разделете на още две и върху едните напишете различни задачи като 10+5, 2X2, 27:5 и така нататък. На втората група напишете някои трудни за правопис думи като дезодорант, скулптура, фъстъци. Някои от тях напишете правилно, а други грешно. Накрая, нали помните онези 10 клечки? Върху тях пък с големи букви напишете бум. След това ги поставете в бурканчето или дори може и чаша и сте готови за игра.\nТрябва да сте поне двама, за да се получи играта, а тя е много забавна и весела. Предварително се уговорете за време и щом играта започне пуснете таймер на телефона, на компютъра или пък просто следете часа. Времето може да е 5, 10 или 20 минути в зависимост от това колко хора сте се събрали. След това играта започва! Теглите си клечка и трябва да отговорите на въпроса върху нея: да решите задачата или да кажете дали думата върху нея е изписана правилно или не. Ако дадете верен отговор взимате клечката, ако не, връщате я обратно. Ако пък попаднете на такава с бум, връщате всички събрани клечки обратно. Победител, естествено, че ще има такъв, е този, който в края на времето е събрал най-много клечки.\nКазахме ви, играта е забавна. В нея се разчита и на знания, и на късмет. Какво по-хубаво от това!


Иран, Русия, Венецуела... Twitter отново трие акаунти | Dnes.bg Новини\nИран, Русия, Венецуела... Twitter отново трие акаунти\nОпитвали да повлияят на междинните избори в САЩ\n1 фев 2019 15:45, Бойчо Попов\nСоциалната мрежа Twitter съобщи в четвъртък, че е премахнала хиляди злонамерени акаунти, за които се смята, че са били създадени в Иран, Русия и Венецуела с цел разпространяване на онлайн дезинформация, включително и с цел повлияване на междинните избори в САЩ през 2018 година, пише компанията в корпоративния си блог.\nВ месеците преди американските гласоподаватели да излязат до урните някои от тези кампании с чуждестранни връзки са се стремили да създадат социални и политически вълнения около спорни проблеми, казват от компанията. Подходът беше приет от Агенцията за интернет изследвания (IRA), организация с връзки с руското правителство, две години по-рано в опит да насочи президентските избори през 2016 г. в полза на Доналд Тръмп.\nTwitter съобщи, че са премахнати 418 акаунта, за които се смята, че са възникнали в Русия около изборите през ноември, но отказа да уточни точно кога. Компанията заяви, че не може да свърже окончателно тези усилия с IRA.\nПодобни тактики са използвани и от оператори, за които се смята, че са във Венецуела: Twitter съобщи, че е премахнала 764 акаунта с произход от страната, която е имитирала информационните операции на Русия. От компанията съобщиха, че са премахнали повечето от тези акаунти до ноември 2017 г., но близо една четвърт от по-скоро създадените са публикували 50 000 пъти с теми за междинните избори през 2018 година. Twitter съобщи, че втора кампания, подкрепена от Венецуела, е фокусирана върху собствените граждани на страната.\nКакви са новините от Иран вижте в продължението в Investor.bg.\n22 преди 5 месеца\nГолям страх ги тресе. След като се боят от Русия, значи Русия може да ги смаже.\nРусия се намеси за изборите и в Мокрище.Докога ще търпим ?\nВ пропагандата са много добри и силни!\nВиж, да произведат качествено ножче за бръснене - нъц!\nСтрах лозе пазе:) стар Български лаф .\nТа това си о остра на злото и на Сатаната.\nАко я няма *** Русия, земята ще е чудесно място за живеене!\nНадявам се съвсем скоро хората да заживеят добре.\nМъчно ми е че има лица който продължават да вярват на лъжите на сащ.\nСтарано е държавата САЩ която е агресор,терорист и винаги се бърка брутално в живота на другите държави да обвинява други за това!Крадеца вика дръжте крадеца.....\nПоручик Ржевски преди 5 месеца\nГугъла, Фейса и Туитера ще решават вече кой е трол, кой е нормален, кой е толерантен, кой е диктатор и кой е истински демократ.\nКолкото повече влизате в политиката, толкова по-бързо ще се самозастреляте.\nАз отдавна ви заобикалям отдалеч, а някой хора като Кеворк Кеворкян се оплаква, че са го блокирали еди къде си.\nМи заобикаляй ги, остави ги там хората да си пускат снимки на котките.\nАм-гъл преди 5 месеца\nРая на земята - Русия, Венецуела и Иран, хиляди коментари пълни с любов към Путин и другите го потвърждават и те не са от тролове а от умни хора\nНа краварите не им ли омръзна да повтарят едно и също, че някой им се меси . Като си помисля как те изобщо, ама изобщо не се месят "никъде" и вечно търсят причини, а ако случайно няма ги създават за да си заврат човките.\n+ преди 5 месеца\nКАШЕРНИТЕ САТАНИСТКИ И ЦИОНИСТКИ ЩАТИ НАЙ НАГЛО СЕ МЕСЯТ ВЪВ ВЪТРЕШНИТЕ ДЕЛА НА ВЕНЕСУЕЛА ,ПРИЗНАВАТ ЗА ПРЕЗИДЕНТ ЕДИН ИНДИВИД ЗА КОЙТО НИКОЙ НЕ Е ГЛАСУВАЛ,САЩ ЗАПЛАШВАТ ВЕНЕЦУЕЛА С ВОЕННА ИНВАЗИЯ И СЪЩИТЕ ТЕЗИ НАГЛИ И КРАДЛИВИ ГОВЕЖДИ КАШЕРНИ ЦИОНИСТИ СЕДНЛИ ДА МИ ГОВОРЯТ ЗА ТОВА,ЧЕ (НЯКОЙ) ИМ СЕ(МЕСИЛ) В ИЗБОРИТЕ.Е ТЕ ТАКАВА *** НАГЛОСТ НЯМА НИКЪДЕ ПО СВЕТА.\nВенецуела иматози "грях" да има много нефт.\nВажно е да се знае, че нефтът от различни находища има различен състав.\nВенецуелският е с минимум тежки въглеводороди- разбирайте неспециалисти, че не трябва кой знае каква преработка, за да направиш бензин.\nТака Мадуро е диктатор, не подарява национално богатство на "добронамерения заплашен от целия свят "брат"" САЩ!\nВ този район има други важни ресурси, сега не става още дума за тях.\nТака се прави населението невежо, мизерно, като у нас.\nВ туитър не съм влизал от 2 години и ще закрия профила. В facebook имсм но скоро ще го закривам . Там поощряват с оро с о ид н ат а пропаганда а критикуващите я ги блокират, почти като в Бг вестниците : дневник, днес, факти. Блиц е най либералния вестник но се пишат много о ро ст о ти и и то от со рос ки джендари.\nБУЛГАРОВЦИИИ!!!Разберете,под "знамето" на "фалшиви" новини,световната диктатура,ще започне поход,срещу всякакво мнение,засягащо нейните интереси!\nТова е геноцид срещу личността,защото Тя,Личността,е НЕЙНОТО МНЕНИЕ,в противен случай е несъществуваща!\nМучащият калибровано,по спуснато "отгоре" мнение,е безсмислен звуков шум и нишо друго,което е целта на световната ционоМафия!\nНе з аех, че в две от изброените страни имат Интернет... Чух, че ток имат отскоро....\nАми да. Американците не се месят никъде. И не си назначават те публично пред всички медии нов президент, техен васал, във Венецуела.\nЦензура преди 5 месеца\nВ тази проваляща се купчина от отпадъци не съм си правил акаунт и няма да си направя.\n08:33 Дара залепна върху колата на Darbie, ступа трима младежи\n08:24 Преди 7 години бе извършен атентатът на летище Сарафово


Моят Арт-блог в Blog. bg :: Семейни портрети\nПрочетен: 14070 Коментари: 28\tГласове:\nТагове: красота, животни, забавление, семейни портрети,\nЕдна вълнуваща водна ФЕЕРИЯ\nСКОТ ГУСТАФСОН - Разказвачът на приказки\n1. monaliza121 - Мъдро!\nИ българинът има подобна мисъл: Храната прави борбата:))))))))))))\n2. syrmaepon - Чудесна приказка!\n3. nicodima - Отново красив постинг!\nИ актуален - на фона на масовата птича смърт наподледък... Аз, която от малка съм свързана с природата, съм като болна... Никой нищо не обяснява. Знам, че експертизите траят около 2 седмици, но никой не се ангажира с предварителни данни...\nУнищожим ли животните, следващите сме ние - на никого ли от тези алчни и късогледи хора не им е ясно... Или мислят, че за тях ще има убежище?!\nБлагодаря, Сфинксе, скоро тези красиви животни човечеството ще ги гледа само на картинка! А те са като нас, със същото право на живот, наши братя на планетата...\n4. sphinx - 1. monaliza121\nБлагодаря!!! Разсмя ме от сърце! :))) Но и малко ме натъжи!\nСлънчев ден, monaliza121! :)\n5. sphinx - 2. syrmaepon\nБлагодаря, syrmaepon!!! Радвам се, че ти харесва! :)\n6. sphinx - 3. nicodima\nОтново красив постинг!\nБлагодаря, nicodima!!! Напълно права си за късогледството на човечеството! Заравяме главите си в пясъка и мислим, че щом не го виждаме, проблемът не съществува! За съжаление, вече няма време и ако не бъдат взети решителни мерки.....!!! Не бих искал да виждам само на снимка нашите по-малки, но много по-достойни братя!!!\n7. waterway - Когато преди години си взех куче за домашен любимец,\nедна приятелка с куче и коте в дома си ми каза: " Сега ще разбереш какво означава обич и преданост!" Беше права! Разбрах.\nКрасиво, но тъжно, Sphinx... И все пак днес ми е по-тъжно за децата. И не мога да се усмихна на малките ни по- достойни братя.\nСпокоен ден, Sphinx.\n8. sphinx - 7. waterway\nКогато преди години си взех куче за домашен любимец, една приятелка с куче и коте в дома си ми каза: " Сега ще разбереш какво означава обич и преданост!" Беше права! Разбрах.\nДецата?! С какво са по-различни от "по-малките ни, но по-достойни братя"?! Нима като не правим нищо за едните, не вредим на другите, а от там и на всички нас?! Да, може би е тъжно! Но това не означава, че трябва да бъдем безразлични! Една усмивка не изисква много усилия, но мисля, че е малка стъпка в правилната посока!!! :)\nСпокоен ден и на теб, waterway! :)\n9. tili - Много нежен пост!\nС тази арфа в началото се настроих доста лирично:)\nАз съм вечният оптимист и вярвам, че никой няма да загине - нито хора, нито животни. Хората все повече си дават сметка за безумното си поведение. Любовта ще надвие алчността!\nХубав слънчев ден ти желая:)\n10. waterway - Sphinx,\nкогато осигурим най-напред защита на децата си ( като малката Гери, която почина след операция на сливиците!!!,например ), тогава ще се усмихна на малките ни наистина по-достойни приятели, а и на твоите гости.\nСпокоен ден на всички природозащитници, които ще минат оттук днес, Sphinx!\n11. bven - Поздравления!\nИма какво да се чете, да се види и да се мисли! Х,бав ден!:)\n12. 4aiotgluhar4e - Боже, колко си Човек, човече!\nБоже, колко си Човек, човече!\nМного обичам животните и се радвам на всяка снимка. Вече и аз започнах да се замислям дали няма да ги гледаме само на снимки. Гугутките бяха изчезнали, от известно време наблюдавам, че започнаха да се появяват. След това изчезнаха врабчетата. Някой от вас забелязал ли го е? Пред нас има големи дървета, които зимно време бяха отрупани с врабчета, които се хранят с плода на тези дървета. Е, сега ги няма! Понякога виждам косове, но врабчета няма.\n14. sphinx - 9. tili\nМного нежен пост!\nБлагодаря, tili!!! :) Вярвам или поне се надявам, че светът се събужда, навлизайки в ерата на Водолея!!! Бог е създал света красив и е заложил доброта в душите ни!!! Има надежда, имаааааааа!!! :)\n15. miaa - Мъдра легенда,Sphinx! Благодаря ти, за хубавите мигове!В този ред на мисли ....\n"Човешко е да съчувстваш на човек изпаднал в беда, много по- трудно е да превъзмогнеш собственото си его и да се радваш искрено на чуждите успехи и щастие! Ако успееш да го направиш, Вселената ще се разтвори пред теб"\n16. sphinx - 10. waterway\nSphinx, когато осигурим най-напред защита на децата си ( като малката Гери, която почина след операция на сливиците!!!,например ), тогава ще се усмихна на малките ни наистина по-достойни приятели, а и на твоите гости.\nДа, waterway, в света, в който живеем има мъка, има и радост, има грозни човешки творения и много божествена красота, има омраза има и обич, има мрак и светлина! Дадена ни е възможност да избираме и мисля, че е настъпил моменът на Великия Избор! Не може да премахнем всички трагедии, но трябва да опитваме все по-настойчиво! Не бива обаче да гледаме само в тази посока, защото ще изгубим себе си!!! Ако затворим душите си за красотата, която ни заобикаля, ще бъдем безсилни да се борим със злото!!!\nСпокойна и красива вечер, waterway! :)\n17. sphinx - 11. bven\nИма какво да се чете, да се види и да се мисли! Хубав ден!:)\nБлагодаря, bven!!! :)\nРадвам се, ако повдигнатата тема води до сериозен размисъл!!!\nСпокойна и ползотворна вечер! :)\n18. sphinx - 12. 4aiotgluhar4e\nБлагодаря, 4aiotgluhar4e!!! :) Не мисля, че заслужавам тези силни думи! Радвам се, че си отворена за красотата и добротата!!!\n19. mamkamu - Великата душа Ганди в 90% от случ...\nВеликата душа Ганди в 90% от случаите е прав, каквото е казвал...\nА с тая притча не се бях сблъсквал до сега. Обикновено и почти винаги ние храним и двата вълка, въпроса е, на кого ще дадем повече храна. Понякога това е трудно контролируемо, защото ту единия, ту другия късат със зъби парчета месо от самите нас, без да ни питат...\nПък вълците са свободни животни, не можеш да ги контролираш, като кучетата :)\n20. sphinx - 13. magnoliya\nБлагодаря, magnoliya! :)\nЖивотните са Божи твари! Добрият човек не може да не ги обича и във всички случаи е съпричастен към съдбата им! Вярвам, че няма да допуснем да им се наслаждаваме само на снимки! За врабчетата не знам. В панелните джунгли не съм забелязал липсата им, но ще започна да се оглеждам. Дано да е нещо временно, ако наистина са изчезнали!!!\n21. sphinx - 15. miaa\nМъдра легенда,Sphinx! Благодаря ти, за хубавите мигове!В този ред на мисли ....\nИ аз ти благодаря, miaa! :) Мъдра поговорка! Старите хора и особено тези, които живеят в хармония с природата (имам предвид индианците), има на какво да ни научат! Въпросът е дали имаме уши да ги чуем и разум, за да се поучим от мъдростта им!!!\n22. sphinx - 19. mamkamu\nВълците са не само свободни, но и изключително интелигентни животни, притежаващи завидни качества! Разбира се, че е важно кой вълк ще нахраним повече, но мисля, че точно месата, които късат от нас, ни помагат да станем по-силни!\nА колкото до притчата, взета е от автобиографичната книга на Уили Нелсън - "Даото на Уили". Не знам дали харесваш кънтри музиката и в частност Уили Нелсън, но книгата е великолепна, много мъдра и заслужава да бъде прочетена!!!\n23. mamkamu - Обикнах Уили Нелсън, след като п...\nОбикнах Уили Нелсън, след като преди мноооого време гледах "Шоу на колела" :) Ще се поразтърся за тази книга.\n24. sphinx - 23. mamkamu\nДааа, много хубав филм! Дано успееш да намериш книгата! Няма да съжаляваш!!! :)\n25. nikita6864 - ако в мен живееха само два вълка, щеше да е добре.\nв мен живее цяла зоо градина и се чудя кой по-напред да нахраня ;)))\nа сега се чудя кой портрет от тези по-горе да си сложа на десктопа ...\n(и се чудя, чия грешка е присъствието на човека на тази планета)\n26. sphinx - 25. nikita6864\nако в мен живееха само два вълка, щеше да е добре.\nВ твоята зоологическа градина всички са добри!!! Което и животинче да нахраниш, все ще бъде хубаво!!! :) А колкото до човека, мисля, че ти не си грешка!!! :)\nБлагодаря за чудесния клип!\nСпокойна нощ, Ники! :*)\n27. despinida - Махатма е велик мъдрец, негови са думите:\nПП: А мелодията от филма Ромео и Жулиета, наистина е прекрасна.\n28. sphinx - 27. despinida\nМахатма е велик мъдрец, негови са думите:\nПоучителни са посланията на големия мъдрец и хуманист Ганди! Не случайно сънародниците му го приветстват с прозвището "Махатма", което означава "Велика душа"!\nБлагодаря за споделената мъдрост, despinida!!!


Топ 10: Рекордът, идеята и още... : Програмата : Фотоград : Бургас\n19 юни 07:28 Facebook\nТоп 10: Рекордът, идеята и още...\nГемологът Лукас Фасари е открил нещо феноменално: ахат, чийто срез възхитително прилича на любимия герой от Улица Сезам – бисквитеното чудовище. Снимката на кремаво-синия камък може и да ви създаде настроение за следобедно кафе с бисквитки.\nDesserted in Paris е профилът на графичния дизайнер и сладкар Тал Шпигел, който обединява двете си страсти в атрактивен фотопроект. Цветната си колекция от обувки Тал съчетава с огромния асортимент парижки сладкиши. Пригответе се за десерт за окото. И активно слюноотделяне.\nОт януари тази година детският музей в Шенжен, Гуангдонг, Китай, държи рекорда за най-голямата диорама в историята. Инсталацията представлява Средната земя на Толкин, в която феновете лесно могат да разпознаят някои запомнящи се места и събития.\nSpotify има нова идея за повече съдържание. В допълнение към музиката и подкастите вече ще стриймваме и аудиокниги. Компанията започва това свое начинание с класики, които може и да сме чели, но ще е любопитно да ги чуем, прочетени от знаменитости.\nСлед като превъртя играта в интернет, мемето със сенатор Бърни Сандърс (сещате се, с шубата и вълнените ръкавици) се превърна и във възможност за благотворителност. Суичъри с лика на сенатора се продават за 45 долара, парите отиват за дарения, а интересът е бомбастичен.\nЛюбовна история на фона на апокалипсис: това е новото видео към третия сингъл Freedom (с яко прогресив инди рок звучене) на ALI (потърсете интервюто ни с вокала Алан Абдала тук).\nWheelVille е образователна игра на WWF, чрез която се набират средства за опазването на мечките в България. Играем я с приятели (или наследници на 12+), за да разберем повече за теми като устойчивото развитие, кръговата икономика и иновациите по забавен начин.\nКомедийният проект на Lubalin направи от сравнително неизвестния канадски музикант TikTok феномен, чиито клипове, дълги по-малко от минута, са гледани над 75 милиона пъти през последния месец. Каква е суперсилата му? Превръща битови фейсбук драми в песни.\nthat escalated quickly... #sodramatic #humor #oldpeoplefacebook #boomer #musician #producer\nНякои хора не могат без кафе, други – без кока-кола, а трети принадлежат и към двете групи. Именно за тях са новите кенчета кока-кола с кафе, които вече намериха място в американските магазини. Дали ще са по вкуса на кофеиновите джънкита? Тепърва ще разберем.\nВ HBO не страдат от липса на идеи, свързани с предисторията на Игра на тронове. След трейлърите на House of the Dragon, които изостриха апетита, се появиха слухове за още една поредица. Този път анимационна. Говори се, че работата по нея е започнала, но едва ли ще я дочакаме скоро.


За да изпуснете излишните килограми без диети - Диети 2017 - Модерни Дамски Magazine 2017\nЗа да изпуснете излишните килограми без диети\nМодерни Дамски Magazine ⇒ Диети 2017 ⇒ За да изпуснете излишните килограми без диети\nМного жени редовно "седнат" на диети, за да загубят излишните килограми. Всъщност, диетите правят повече вреда, отколкото полза. В допълнение, сантимерите, загубени с помощта им, се завръщат в рамките на шест месеца или една година. Но има алтернатива на обезсилващите забрани за определени продукти. Как да отслабнете без диета? Правило 1\nУвеличете физическата активност. Да се движиш през деня почти постоянно - ще бъде добре, но не винаги е възможно. Независимо колко време човек прекарва в движение, трябва да бъдат програмирани 30 минути замислен спорт. Това може да бъде ходене пеш, колоездене или колоездене, писти, плуване.\nДайте на съня достатъчно време. Ако човек с наднормено тегло спи поне 8 часа на ден и не преяжда, теглото ще намалее. Така че са установени в резултат на наблюденията на японските лекари. Хората, които спят по-малко от 4 часа през деня, са изложени на риск от наднормено тегло в рамките на седмици.\nВ борбата срещу излишни килограми е много важна диета. Денят трябва да започне с изобилна и гъста закуска. Това в никакъв случай не е въпрос на заведения за бързо хранене. Идеалната закуска е яйце, кисело мляко и овесена каша с плодове. Само полезна храна, приготвена по класически начин, помага да се нормализира теглото. Закуската може да бъде допълнена с препарати с екстракт от водорасли Spirulina Platensis. Това ще помогне да изгорите допълнителни калории и да помогнете на храната да се усвоява по-бързо.\nАко няма възможност по време на обяда, можете да задоволите глада си с неподсладен плод или кисело мляко. Усещането за глад не трябва да придружава лице през деня. В противен случай, тялото, гладен, следващото хранене ще изисква 2 пъти повече от необходимото.\nИма по-добри 3-5 пъти на ден, но без преяждане. Плътно е само закуска. При всички други ястия трябва да се предпочитат храните, лесни и лесно асимилирани.\nМежду другото, след хранене, не трябва да има тежест в стомаха от преяждане. Вечерята трябва да бъде не по-късно от 2-3 часа преди лягане. Сънят с пълен стомах не си заслужава.\nТози режим ще ви позволи да загубите 2-3 кг на месец. Това не е зашеметяващ резултат, но стабилен и няма да създаде критични условия за организма.\nДиетата трябва да бъде балансирана. Не давайте предимство на мастни и сладки ястия. Ако те са в менюто, трябва да ги дозирате. Трябва да ядете повече зеленчуци, плодове, месо и зърнени храни.\nМесото трябва да е с ниско съдържание на мазнини. По-добре е да е пуйка, пушено пиле или агне. От зърна със специално внимание заслужават - елда, ечемик, овесена каша, пшеница или царевица. Те могат да бъдат приготвени на вода или на мляко. Но маслото е най-доброто само за закуска. Зеленчуци - добре дошли, може би само картофите трябва да бъдат ограничени.\nВ борбата с излишните килограми трябва да използвате естествени средства за контрол на апетита - като например Hoodia Gordonia (южноафрикански кактус). Екстрактът от това растение ще помогне да се намали чувството на глад чрез създаване на илюзия за ситост.\nАко менюто е пълно, а храненията са чести и не много обилни, това ще доведе до стабилна загуба на тегло и фиксирането му на десните номера. Хората, които ядат правилно и изгарят излишните калории с адекватно физическо натоварване, едва ли ще имат проблем с излишните килограми след това.\nПредишна Статия Почистване на овесена каша диета\nСледваща Статия Акупунктурата е ефективен начин да отслабнете\nКак да облекчим стреса на работното място за 10 секунди?\nКажи ми, кой е твоят приятел?\nИзкуствени мигли у дома\nТунис: Африканска мистерия


prehod.omda.bg - Бюлетин на "Пресслужба "Куриер", декември 1991 - 19 декември 1991\nСофия, 19 декември 1991 година\nБрой 249 (524)\nСофия, 19 декември - Следва предоставеният за разпространение пълен текст на:\nОБРЪЩЕНИЕ КЪМ БЪЛГАРСКИТЕ ИЗБИРАТЕЛИ НА Д-Р ЖЕЛЮ ЖЕЛЕВ - КАНДИДАТ ЗА ПРЕЗИДЕНТ НА РЕПУБЛИКА БЪЛГАРИЯ.\nВ резултат от разпадането на комунистическата система в Централна и Източна Европа, както и вследствие на по-общите промени в Европа и света, се оказваме изправени пред уникална ситуация, когато за първи път от десетилетия ние, българите, имаме възможност:\n- да заемем своето естествено и достойно място сред народите на Европа като неделима част от европейското стопанство, европейската култура и цивилизация;\n- да провеждаме самостоятелна и независима външна политика, съобразена единствено с нашите национални интереси, с принципите и нормите на международното право;\n- да гарантираме своята национална независимост и държавен суверенитет, без да има нужда да се обвързваме фатално с една определена велика сила и да ставаме неин сателит, нито пък да търсим покровителство на военни блокове;\n- да извършим радикални политически и икономически реформи, които ще утвърдят в България трайно принципите и институциите на парламентарната демокрация и пазарната икономика;\n- да върнем на българските граждани сигурността, самочувствието и човешкото достойнство, като им възстановим насилствено отнетата от предишния режим собственост, за да създадем по такъв начин реалните материални и духовни предпоставки за възраждането на българската нация.\nКато имам предвид тези редки възможности, които историята ни предлага, както и опита си на този пост в продължение на повече от година, като кандидат за президент аз се ангажирам:\n1. Да се боря за най-строго спазване на принципа на разделение на властите, без което реалният демократичен процес е невъзможен, а демокрацията става илюзия.\n2. Да използвам всички свои пълномощия, които конституцията ми дава, за да укрепвам обществения ред и законността в страната. Да направя всичко възможно, щото съдът, прокуратурата, следствието и полицията да поемат своите отговорности в борбата срещу престъпността, корупцията, спекулата и беззаконията.\n3. Да отстоявам независимостта и престижа на президентската институция като надпартийна и закриляща честта и достойнството на всички граждани на републиката, на целия български народ.\n4. Да отстоявам основните човешки права и свободи на всеки български гражданин независимо от неговата етническа или верска принадлежност, включително и правото му да развива своята самобитност и култура.\n5. Да поставя началото на нова, разгърната национална политика, насочена към възстановяване на демографския баланс на България и преди всичко към запазване на генетичния фонд на нацията с основно ударение върху положението на жената майка, децата и младите семейства; с диференциран подход към проблемите на отделните етнически и религиозни групи, вплетени в цялостната и неделима плът на нацията; със специално внимание към българите, живеещи в чужбина.\n6. Да използвам престижа на президентската институция за запазване на социалния мир в страната чрез улесняване на постоянните контакти и преговори между синдикатите и правителството, чрез съдействие за ускорено провеждане на икономическите реформи, преструктуриране на икономиката, насърчаване на частния бизнес, откриване на нови работни места, защита на социално слабите и безработните, чрез привличане на чуждестранни инвестиции за съживяване на производството.\n7. Да работя за екологичната сигурност на страната, за решаването на тежките екологични проблеми и за осигуряването на записаното в конституцията право на гражданите на здравословна и благоприятна околна среда.\n8. Да укрепвам гражданския мир, който освен условията на социалната стабилност и социалния мир, включва в себе си още изискването за спазване на законите, за нормална работа и нормални взаимоотношения между главните държавни институции; толерантни отношения между политическите сили както в парламента, така и извън него; отношения на търпимост и сътрудничество между етническите групи, които влизат в състава на днешната българска нация.\n9. Да осигурявам външни гаранции за националната сигурност и териториалната цялост на страната, като запазвам главните приоритети на нашата нова външна политика.\n- интегриране на България в основните европейски структури като Съвещанието за сигурност и сътрудничество в Европа, Съвета на Европа, Европейската общност, НАТО и активно сътрудничество с тях;\n- двустранни договори за широкомащабно сътрудничество с големите европейски държави като Германия, Франция, Италия, Русия, Украйна и пр.;\n- двустранни договори с нашите непосредствени съседи - Гърция, Румъния, Турция и др.;\n- поддържане на активни връзки със САЩ, които винаги са насърчавали демократичните процеси в Република България и са й осигурявали подкрепа в международните институции.\n10. Да работя за създаването на необходимите военни гаранции за националната сигурност на страната, като съдействам за:\n- извършването на такава реформа в българската армия, която да я направи съвременна, добре въоръжена, високо професионална, добре платена, способна сама да защитава границите на страната;\n- организирането на разгъната система за обучение и преквалификация на нашите офицерски кадри във военните академии на страните от НАТО;\n- осъществяването на такъв тип сътрудничество между нашата отбранителна промишленост и военнопромишления комплекс на развитите западни страни, което ще позволи да сближим нашите военни стандарти и образци с тези на НАТО, за да можем впоследствие да поемаме изгодни за нашата страна поръчки.\n11. Да направя всичко възможно, за да се запази междунардният престиж на България като остров на социалната и политическа стабилност на Балканите - едно качество, което поради нейното особено геополитическо положение на страна, намираща се в центъра на Балканския полуостров, и предвид трагичното развитие на събитията в Югославия и други съседни страни, ще придобива все по-голяма и по-голяма стойност. Всичко това ще извисява авторитета на нашата родина пред международната общественост като една мирна, достойна, демократична и просперираща държава.\nда си помагаме, да търсим това, което ни обединява, да работим заедно!\nАз вярвам във вас! Повярвайте и вие в себе си - ще успеем!\nПРОТОКОЛ ОТ ЗАСЕДАНИЕТО НА КОМИСИИТЕ НА БЪЛГАРСКИ ЗАМЕДЕЛСКИ НАРОДЕНСЪЮЗ (ЕДИНЕН) И БЪЛГАРСКИ ЗЕМЕДЕЛСКИ НАРОДЕН СЪЮЗ - НИКОЛА ПЕТКОВ ЗА ЕДИНСТВО НА ЗЕМЕДЕЛСКИТЕ СИЛИ.\nДопълнения към протокола от 11 ноември 1991 година, направени на Управителния съвет на БЗНС - Никола Петков.\nНа заседанието, проведено на 11 ноември 1991 година, на комисиите за единство на земеделските сили се разгледаха въпросите за дейността на ръководствата на БЗНС със седалище ул. "Янко Забунов" N 1, за периода 1945 - 1989 година.\nB. Ролята на БЗНС - ул. "Янко Забунов" N 1 при ликвидирането на частното земеделие и насилствената болшевишка колективизация, довела до обезлюдяване на българското село.\nКомисиите констатираха, че за неосъщественото обединение през 1990 година на двата земеделски съюза причината е решението от 6 април 1990 година на Управителния съвет на БЗНС - ул. "Янко Забунов" N 1, с което се отхвърли решението на двете контактни групи.\n1. Отчитат и осъждат вината на ръководствата на БЗНС - ул. "Янко Забунов" N 1, за:\nа) участието в управлението на страната на всички нива като съюзник на БКП.\nб) вината на политическите ръководства на БЗНС - ул. "Янко Забунов" N 1 за разтурянето и репресиите срещу БЗНС със секретар Никола Петков и неговите поделения (допълнение), както и за процеса на т.нар. "приобщаване".\nДвете комисии считат за целесъобразно да се изготви и публикува пълен списък на онези ръководни дейци от всички нива в БЗНС - ул. "Янко Забунов" N 1, които активно са участвали в моралните и физическите насилия над намиращите се в затворите и лагерите (и извън тях) земеделци от БЗНС (обединен) със секретар Никола Петков, с цел да ги принудят да се откажат от своите земеделски антикомунистически убеждения, наричащи всичко това "приобщаване към народната власт".\nЗа тази цел комисиите предлагат на Постоянното присъствие на БЗНС - Никола Петков и Постоянното присъствие на БЗНС - единен да изградят съвместна комисия, която да започне незабавно работа.\nв) вината за ликвидиране на частното земеделие и за насилствената болшевишка колективизация, довело до обезлюдяване на българското село.\nПрепоръчват на местните земеделски дружби при провеждането на общите обединителни събрания да прецизират конкретното участие и вината на сдружените земеделци за ликвидирането на частното земеделие и насилствената болшевишка колективизация и решат целесъобразността от по-нататъшното им членство в Земеделския съюз.\nСписъците на изключените от Земеделския съюз на това основание да бъдат изпратени в специално образуваната Комисия за вината.\nКомисиите предлагат в срок до 30 ноември 1991 година на постоянните присъствия на двата съюза да образуват експертна група от по двама представители от двата съюза за сезиране на главна прокуратура на Република България за образуване дело срещу Петър Танчев и неговото обкръжение.\n2. Отчитат като непълни обявените от ръководствата на БЗНС - ул. "Янко Забунов" N 1, и БЗНС (е) списъци за вината и препоръчват изграждане на съвместна политическа комисия за допълването им.\nТози процес да се осъществи по бивши окръзи и да се завърши до 31 декември 1991 година.\nТази комисия да се изгради до 30 ноември 1991 година в състав от шест души.\n5. Комисиите приеха, че членове на Върховния съюзен съвет на БЗНС - единен не могат да участват ПО ПРАВО в бъдещия Обединителен конгрес наБЗНС.\n6. На Обединителен конгрес БЗНС - единен се разпуска и се обединява сБЗНС - Никола Петков в БЪЛГАРСКИ ЗEМЕДЕЛСКИ НАРОДЕН СЪЮЗ, като опетнени лица не се допускат за членове на Съюза.\nПротоколът е подписан от двете постоянни присъствия. С особено мнение и допълнителен текст е подписал Г. Пинчев - отг. секретар на БЗНС - Никола Петков.\nЗа общ земеделски конгрес съм, но свикването му да стане след уставните решения на двата извънредни земеделски конгреса.\nСофия, 19 декември - Следват предоставените за разпространение пълни текстове на:\nПИСМО ДО БЪЛГАРСКОТО СДРУЖЕНИЕ ЗА ЧЕСТНИ ИЗБОРИ И ГРАЖДАНСКИ ПРАВА (БСЧИ) И ДО СДРУЖЕНИЕТО "ГРАЖДАНСКА ИНИЦИАТИВА ЗА СВОБОДНИ И ДЕМОКРАТИЧНИ ИЗБОРИ" И НА ПИСМО ДО ЦЕНТРАЛНАТА ИЗБИРАТЕЛНА КОМИСИЯ ЗА ПРОИЗВЕЖДАНЕТО НА ИЗБОРИТЕ ЗА ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА. И двата документа са подписани от кандидатите за президент Антон Дончев, Велко Вълканов, Димитър Попов и д-р Иван Георгиев.\nИзпращаме Ви препис на нашето обръщение до Централната избирателна комисия, в което искаме тя да осигури и гарантира на всички кандидати за президент и вицепрезидент на Република България равни условия в предстоящата предизборна кампания.\nПредлагаме Ви да упражните своето влияние като демократични обществени формации за удовлетворяване на нашите искания към Централната избирателна комисия.\nДимитър Попов Иван Георгиев\nНа 13 декември 1991 г. се състоя среща на кандидати за президент и вицепрезидент на Република България в предстоящите на 12 януари 1991 г. избори. В хода на срещата бяха обсъдени редица въпроси и изразени становища по започналата избирателна кампания, за необходимостта да бъдат създадени равни условия за всички участващи кандидати.\nКато считат, че Централната избирателна комисия е държавна институция, от чиято дейност и компетентност ще зависи в най-голяма степен честното и демократично провеждане на първия пряк президентски избор в\nРепублика България, участниците в срещата се обръщат към вас със следните искания:\n1. Централната избирателна комисия да изработи незабавно и публикува правила (регламент) за ползване на националните средства за информация - Българска телевизия и Българско радио, в които кандидатите за президент и вицепрезидент да са напълно равнопоставени. Отнася се заравно по обем и качество телевизионно време и ползване на радиоефира на държавните информационни служби.\n2. Централната избирателна комисия да предложи на действащия президент г-н Ж.Желев, който е един от кандидатите за бъдещия президентски избор, да се въздържа от преднамерена информационна огласа при изпълнение на своите правомощия, освен в случаите, изискващи незабавни действия. В противен случай се създават условия за пропагандни предимства чрез общонационалните информационни институции - Българска телевизия и Българско радио, като предизборното представяне на г-н Желев ще добие привилегирован характер пред другите кандидати в предизборната кампания.\n3. Централната избирателна комисия да даде точни указания за процедурата на финансиране на кампанията на отделните кандидати, основащи се на принципа на тяхната равнопоставеност в предстоящия избор.\nНастояваме за незабавни решения по поставените от нас въпроси и искания.\nСТАНОВИЩЕ НА СЪЮЗА НА ДЕМОКРАТИЧНИТЕ СИЛИ (СДС), ИЗЛОЖЕНО ОТ ХОЗЕ КАНЕТИ НА ПЪРВОТО ЗАСЕДАНИЕ НА КРЪГЛАТА МАСА "НАЦИОНАЛНИ И ЕТНИЧЕСКИ ПРОБЛЕМИ В БЪЛГАРИЯ - ПЪТИЩА ЗА ТЯХНОТО НОРМАЛИЗИРАНЕ" С УЧАСТИЕТО НА: БНРП, БББ, БЗНС (Е), БЗНС - НИКОЛА ПЕТКОВ, ДПС, ПССД, КОНФЕДЕРАЦИЯ "ЦАРСТВО БЪЛГАРИЯ", СДС, СДС (Л), СДС (Ц).\nЗапочналата вчера кръгла маса по националните и етническите проблеми и пътищата за тяхното нормализиране ме задължава да представя изходните позиции, с които се явявам и които според възможностите си ще защитавам. Ако се вярва на г-н Р. Воденичаров, това е вече пета кръгла маса по тези въпроси. Пак според него досегашните кръгли маси по множеството наши проблеми са постигнали, общо взето, резултати, достойни за съжаление. Без да предявявам каквито и да било претенции, нито пък като проява на необоснован оптимизъм, ще си позволя да заявя, че доколкото зависи от мен, ще направя възможното този път да се стигне до някакви резултати. Предварително трябва да кажа също, че съм наясно с цялата отговорност, която би ми се наложило да поема за евентуалните грешки, които лично бих допуснал и за които вероятно съм се подготвил, в предстоящата работа.\nПредварително, в две технически срещи, бяха уточнени представителите на десет политически сили, за които условието за участие в кръглата маса бе набирането на 1 % от гласовете в изборите на 13 октомври. Бе уточнен и примерен статут на форума, който няма претенции да заменя органите на законодателната или съдебната власт. В пълномощията на форума влиза единствено правото да изразява становища по етническите и националните проблеми на България. Право и морално задължение на политическите сили - участници, е да предприемат необходимите мерки за провеждане на становищата, по които е постигнато съгласие, като законодателни, съдебни или административни актове.\nУточнено бе също, че становища от кръглата маса ще се изразяват единствено при постигане на пълно съгласие. Решения с квалифицирано мнозинство ще се вземат по организационни и технически проблеми на конкретните заседания. Всяка организация може да поиска в писмена форма да участва като наблюдател в заседанията, с право да участва пълноценно в дискусията. Мое лично предложение бе кръглата маса да възприеме като своя задача поддържането и запазването на гражданския мир и междуетническото съгласие. При тези уговорки, по които нямаше възражения от нито един от участниците, бе прието на откриването на пленарните заседания да бъдат изложени възприетите от отделните политически сили дефиниции на понятията по националния и по етническия въпрос, както и вижданията за тяхното провеждане като бъдеща държавна политика.\nНека най-напред дефинираме предмета на бъдещите обсъждания. Според новата конституция "Република България е единна държава с местно самоуправление. В нея не се допускат автономни териториални образувания." (чл. 2, ал. 1) От този текст произлиза и определението за България като унитарна, еднонационална държава. Оказва се, че тази позиция изисква доста подробен коментар. Причина за това е или отсъствието на яснота по юридическото съдържание на термина, или може би опасението, че еднонационалната държава по някакъв начин ограничава определени граждански права. Нека разгледаме тези два аспекта по-подробно.\nДекларацията, че дадена държава е или не е еднонационална, е отражение по-скоро на самочувствието на нацията, отколкото на наличието на конкретни юридически текстове. Така например твърдението, че САЩ е еднонационална държава, е основано единствено на самочувствието на тези, които се наричат американци, членове на велика нация. За да се стигне до днешното състояние, в тази част на Новия свят е протекъл продължителен процес на интеграция, който е синтезиран в няколко думи от Ралф Дарендорф: за всеки от тях има може би отделен Бог, но само една Америка. Съвсем друго е положението в стара Европа. Именно тук възниква понятието за национална държава, което вече изглежда да е общоприетото разбиране за днешните държави. Именно в Европа се оказва нужно декларирането на еднонационална държава, като Франция, или на многонационална държава, като бившите СССР и Югославия. Показателно е например, че британците или Швейцария не правят декларации в този смисъл. За да се върна от чуждите примери към конкретната ситуация в нашата страна, ще си позволя да предложа тълкуването, че нашият конституционен текст е не само израз на достигнато състояние на държавен суверенитет, но и пожелание за бъдещото развитие на българската националност. Именно тук идва моментът на обсъждане - дали дадена националност може да се състои от единствен етнос или от няколко етноса. Американци, швейцарци, дори британци не си правят труда да обсъждат този въпрос "навън", но за тях е предмет на не по-малка гордост да кажат, че са, примерно, айриш-америкън, френски швейцарци или уелш. Интегрирането на етносите в нация, с други думи, не само не намалява тяхното самочувствие, не само запазва техния идентитет, но и ги обогатява с допълнителни форми и възможности за самоизява.\nПримерът на България в това отношение изглежда противоположен. За да не повтарям тук всичко, което е писано многократно за ниското национално самочувствие и неговите исторически причини, ми се иска да кажа, че при всичките неблагоприятни моменти в българските националнии етнически проблеми, пътят за тяхното нормализиране е не в тяхното повтаряне и задълбочаване, а в обръщането на погледа напред. Необходимо е ясното признаване на днешното състояние на нещата. Необходимо е също използването на съществуващите и намирането на нови допирни точки в схващанията на отделните народностни групи за конструктивни действия в интерес на желаната национална интеграция. Това би позволило и възприемането на България като равностоен партньори по въпросите на гражданските и на етническите права.\nКонституцията на Република България никъде не ползва думата малцинство. Причина за това е и не на последно място паническият страх пред признаването на етническите малцинства в страната. Единствено в чл. 44, ал. 1, се цитира част от чл. 20 на Всеобщата декларация за правата на човека: "Гражданите могат свободно да се сдружават." Двете следващи (и доста по-пространни алинеи) се занимават с фактическото поставяне в рамки, макар и справедливи на първата алинея. А международният документ гласи просто: "Никой не може да бъде принуждаван да участва в дадено сдружение."\nЩо е всъщност малцинство?\nПроектът, представен пред подкомисията на ООН през 1984 г., определя малцинството като "група граждани на дадена държава, коя то формира числено малцинство, което е в недоминираща позиция в държавата, които имат етнически, религиозни или езикови характеристики, различни от тези на мнозинството от населението, които имат чувство за солидарност един с друг и са мотивирани, макар и неявно, от колективна воля да оцелеят и имат за цел да достигнат равенство с мнозинството в реалности по закон".\nАнализът на горното определение показва, че то съдържа всички нужни юридически и социални елементи, които би трябвало да бъдат възприети от съвременната национална държава. Именно тази гледна точка бе застъпена и в предизборната програма на СДС за възраждане на България. Признаването на всички международно утвърдени човешки права и свободи е стабилната основа за политика на национално единение. СДС има предвид пълното и последователно провеждане на чл. 27 от Международния пакт за гражданските и политическите права, което трябва да има като свое начало признанието на съществуващите у нас етнически малцинства.\nМоето схващане е, че политическите сили, които декларират стремежа си към национално единение, трябва да си поставят за цел да постигнат на заседанията на днешната кръгла маса споразумение относно гаранциите заспазването на гражданските, културните, социалните и политическите права на всички български граждани. През годините на тоталитарната власт редица права и свободи бяха декларирани, други бяха игнорирани, но нямаше нищо гарантирано. Би трябвало всяка участваща в заседанията политическа сила да поеме конкретни задължения по премахване на междуетническите напрежения и запазване на гражданския мир, особено врайоните, в които в действителност има числено мнозинство. Именно тук трябва да се прояви както относителността на понятието за малцинство, така и задължението на мнозинството да гарантира правата на малцинството. Балансът във взаимоотношенията на регионално и национално ниво би дал гаранциите за недопускане на прояви на дискриминация или възникване на привилегии на етническа или религиозна основа.\nНяколко думи за международните аспекти на въпроса за правата на човека и малцинствата. Надигането на стремежи за национална, религиозна или дори "просто" културна самоидентификация съвсем не е привилегия единствено на новите демокрации от Централна и Източна Европа или на бившите многонационални държави. Без да се впускам в изброяване на примери, ще спомена само Испания, Северна Ирландия, Франция, и дори най-европейската държава, Белгия. Може би единствената разлика в положението "там" и у нас е отвореността на страните към по-голямата, Европейската общност’. Това носи предимства в икономическо и политическо отношение, но запазването на идентитета при тези условия изисква определена "положителна дискриминация" на съответното малцинство.\nСтремежът на международната общност е към прецизиране на индивидуалните и груповите права и свободи чрез разработване на техен каталог, като всяка страна, участник в международните пактове за правата на човека, ще бъде призована да се присъедини конкретно към тези засега 16 на брой пункта. Единствено при тези условия дадената страна ще бъде разглеждана като отворила се достатъчно към страните с развита демокрация.\nМоето схващане е, че за преодоляването на тоталитарното наследство и за запазването на страната ни като опора на мира на Балканите е нужно в много голяма степен и отварянето на етническите групи една към друга. При това същественото не е дори в това дали дадена група представлява мнозинство или малцинство в конкретния район или седалище. Важното е всеки отделен гражданин и група от граждани да усвоят способността да се изслушват помежду си, да уважават мненията си, независимо от това дали ги приемат, или не. Аз съм уверен, че искрените привърженици на демокрацията у нас не биха си позволили да разпалват различия на етническа основа, а биха направили всички усилия за постигане на съгласие за решаване на многобройните и неизбежни проблеми на предстоящото ни развитие. За това би било достатъчно да си припомнят, че развитие означава най-напред оцеляване на нацията и страната - като история, територия, и най-вече достойнство пред света.\n10 декември 1991 г.\nСТАНОВИЩЕ НА СЪЮЗА НА ДЕМОКРАТИЧНИТЕ СИЛИ - ЛИБЕРАЛИ (СДС-Л), ИЗЛОЖЕНО НА ПЪРВОТО ЗАСЕДАНИЕ НА КРЪГЛАТА МАСА "НАЦИОНАЛНИ И ЕТНИЧЕСКИ ПРОБЛЕМИ В БЪЛГАРИЯ - ПЪТИЩА ЗА ТЯХНОТО НОРМАЛИЗИРАНЕ" С УЧАСТИЕТО НА: БНРП, БББ, БЗНС (Е), БЗНС - НИКОЛА ПЕТКОВ, ДПС, ПССД, КОНФЕДЕРАЦИЯ "ЦАРСТВО БЪЛГАРИЯ", СДС, СДС (Л), СДС (Ц).\nПроблемите, които в своята съвкупност и взаимосвързаност съставляват понятието "национален въпрос", могат да бъдат групирани в две категории от гледна точка на предмета на кръглата маса. В първата влизат проблемите, по които сравнително лесно и в кратък срок може да бъде постигнат консенсус между политическите сили. Сред тях основни са т.нар. "македонски въпрос" и въпросът за българите извън страната. Погледнато чисто прагматично - с оглед на положителния резултат от кръглата маса - тези въпроси могат да бъдат разглеждани приоритетно.\nСДС - либерали предлага за основа на евентуални решения на кръглата маса да послужат следните принципни съображения:\n1. Българската политика трябва да е основана върху принципа на неприкосновеност на границите. Едва ли този принцип на международното публично право тук ще бъде поставен на съмнение. Той се отнася не само до македонския въпрос, а е определител на всички въпроси, които ще разглеждаме.\n2. Македонската нация, доколкото тя е реалност, е зачената във великосръбски умове и е създадена по уникален за световната история начин. България не може да признае съществуването на македонска нация, докато не бъде гарантирано правото на македонските граждани свободно да изразяват съзнанието си за етническа принадлежност.\n3. Обособяването на независима македонска държава е факт. То има своите реални основания и от българска страна не трябва да се поставят пречки.\n4. Като се има предвид насилственото създаване на македонската нация в географските граници последователно на Сърбия, Кралството на сърби, хървати и словенци и Югославия, не може да се приеме наличието на обективни основания за македонско етническо самосъзнание на български граждани. Проявите на македонизъм в България следва да се разглеждат като инспирирани отвън и затова - като намеса на чужда държава в нашите вътрешни работи.\n5. Да се създават и поддържат постоянни връзки с българската диаспора в чужбина. Неизбежен е плурализъм на формите, чрез които се осъществява тази връзка, но е необходимо да се изработи държавна политика, българската дипломация да работи за това и ежегодно да се отделят държавни средства.\nНие смятаме, че можем да постигнем общо съгласие по тези основни положения, да ги разширим и да ги конкретизираме.\nОсновният проблем, който ни е събрал на кръглата маса, е етническият, схващан като противостоене между етническите българи и етническите турци. Ние сме изпълнени със съмнение относно възможността тук да постигнем общ подход за неговото решаване. Виждаме в политизирането на проблема основен негов генериращ фактор, а едва ли политически форум като настоящия ще бъде в състояние да разгледа проблемите по същество,без да се изкуши от пропагандни фойерверки. Отново прагматичното отношение към Кръглата маса ни кара да предложим да не разглеждаме законосъобразността на регистрирането на ДПС в изборите или пък да се заемем да определяме вината на БКП в т.нар. "възродителен процес". Ние не можем да изземаме правомощията на Конституционния съд, който единствен се произнася по спорове за конституционността на политическите партии. А ограниченията на правото на сдружаване са регламентирани в Закона за политическите партии и Пакта за политическите и гражданските права, който е част от българското действащо право. По въпроса за вината и отговорността на БКП също ще се произнесе съдът. Същевременно трябва точно да определим резултатите от "възродителния процес” и от политизирането на междуетническите взаимоотношения. Според СДС-либерали целенасоченият стремеж на противостоящите си политически сили да "втвърдят" своя електорат е онзи основен фактор, който ескалира етническите противоречия и прави от тях централен политически въпрос. Това се отнася с еднаква сила както за ДПС, така и за другите политически партии, проповядващи в явна или скрита форма етническа нетърпимост. Интересите на тези партии влизат в остро и постоянно противоречие с националните интереси.\nНие смятаме, че като основен принцип на работата на кръглата маса трябва да се приеме тяхната максимална "деполитизация” и обсъждания предимно в експертни групи. Основните положения по същество, от които трябва да тръгнем, по наше мнение, са следните:\n1. Междуетническите противоречия трябва да се регулират в рамките на българската нация и в рамките на българската държава.\n2. Елиминирането на етническите конфликти не може да стане чрез елиминиране на някой от субектите, независимо как това ще бъде постигнато или наречено. Трябва да се откажем от реципрочния подход, свързан с прехвърляне на реалности от първата половина на двадесети век в неговия край.\n3. Трайно решаване на етническия въпрос може да бъде постигнато чрез гарантиране на индивидуалните права и свободи на всички български граждани без дискриминация по етнически или верски признак. Всеки акт на дискриминация не просто консолидира всяка етническа или верска малцинствена общност в противовес на мнозинството, но и ескалира нейните искания. Получава се лавинообразен процес на противопоставяне.\nЗа да намерят пълно или поне частично решение, конкретните аспекти на действително съществуващия етнически конфликт, дискусиите според нас трябва да се съсредоточат върху неговите икономически, демографски, образователни и културни измерения.\nИкономическото състояние на страната постоянно подхранва и изостря конфликтните ситуации, включително и тези с етническа окраска. Ние смятаме, че е необходима максимално точна и обективна картина на икономическия потенциал на България, особено в т.нар. ”смесени райони". Данните от нея биха очертали реалните възможности за конкретни управленчески решения и биха разрушили голяма част от митовете, подхранващи напрежението. Особено внимание в анализа на тези данни трябва да се обърне на въпроса за собствеността върху земята. Ние поддържаме залегналата в програмата ни постановка за връщане и за свободна покупко-продажба на земята и на средствата за производство в селското стопанство без диференциация по етнически и конфесиален признак. Всяка дискриминационна мярка по отношения на която и да била група води до разгаряне на етническия конфликт с още по-голяма сила.Същото важи и за приватизацията на промишлени предприятия, търговия, услуги и т.н.\nНеравнопоставеността на етническите групи в областта на културата и образованието води на ежедневно ниво до остро изявени противоречия. Безспорни за всички са техните проявления и последици след началото на "възродителния процес”. Смятаме, че дискриминацията на която и да е от групите по отношения на изучаване на език, на култура, на религия, както и на свободното изявяване на ценностите на приеманите като етноспецифични културни реалии задълбочават конфликтите. Спазването на международните конвенции, на които България е страна, е абсолютно задължителна предпоставка за туширане на конфликтите.\nПравото на етническите групи да изучават майчиния си език и да съхраняват културната си специфика категорично не означава, че получават право да стимулират процеси на културна асимилация на други групи или да упражняват принуда над личността да демонстрира своята етническа идентичност.\nОсобено важен за нас е проблемът за демографското състояние и перспективи на България. Задължителният изходен пункт, от който трябва да започне разговорът по този въпрос, е демографската снимка. За нас преброяването на българските граждани с цялата го съпътстваща информация е единствената възможна основа за реални и разумни решения в икономическата, политическата, културната, образователната и пр. области.\nБезпристрастен анализ на маркираната дотук проблематика би помогнал да се развенчаят редица митове, подхранващи етническото напрежение и би подсказал, ако не кардинални решения, то поне частични стъпки, които обаче биха довели до действително намаляване на междуетническото напрежение. Още сега - в началото на кръглата маса - може да се каже, че такива стъпки са възможни както от страна на законодателната и изпълнителната власт, така и на битово равнище. Въпросът е да ги обсъдим прагматично и да постигнем съгласие върху тях, без да търсим партийни дивиденти от кръглата маса.\nСТАНОВИЩЕ НА ЦЕНТРАЛНИЯ СЪВЕТ НА СЪЮЗА НА СЛЕДСТВЕНИТЕ РАБОТНИЦИ (ССР) ПО ПОВОД НА ПУБЛИКАЦИЯ НА ВЕСТНИК "168 ЧАСА". Документът е адресиран до главния прокурор на Републиката, до главния редактор на в. "168 часа" и до средства за масово осведомяване.\nУВАЖАЕМИ ГОСПОДИН ГУНЕВ,\nВ бр. 45 от 12 ноември 1991 г. на вестник ”168 часа” излезе публикация под заглавие "Пернишките полицаи яздят беемвето на невинен гражданин”, където под формата на записан разказ преднамерено се приписват на следователите и на полицаите от Перник всички възможни грехове. Но освен това им се приписват и тежки престъпления по служба, поставя се под съмнение техният морал на длъжностни лица и на граждани.\nНа свое събрание пернишките следователи, всички членове на Съюза на следствените работници в България, разгледаха статията и гласуваха Декларация до ръководството на ГСУ-МВР и Централния съвет на синдиката от 27 ноември 1991 година.\nЦентралният съвет, след като изслуша доклад на своя представител, извършил проверка на място, РЕШИ да се присъедини изцяло към гневния протест на пернишките следователи.\nМеждувременно в последния брой на същия вестник отново се напомня на читателя, че беемвето е върнато на собственика му преди решението на съда. Излиза, че когато не бе върнат автомобилът, това бе престъпление, защото полицаите се возеха с него, че се и готвеха да го купуват, а пък като го върнаха, сториха зле, че не го оставиха в полицията. Може би е трябвало да запитат редакцията как да постъпят с процесния автомобил?!\nНапорследък плурализмът се тълкува по своеобразен, балкански начин и всеки журналист може да направи халтура на тема следствие или полиция. Тук е мястото да напомним на редакцията, че тя обработва общественото мнение по дело, което още не е минало през съда, и както се вижда от последната публикация, това е ясно на редакторите и на техния автор.\nТъй като са преминати всички граници на обществено поведение и благоприличие, ние настояваме да се образува предварително производство срещу автора на цитираната статия и срещу главния редактор на вестника за престъпление по чл. 148, ал. 1, т. 2, 3 и 4 и ал. 2 от Наказателния кодекс (НК) и чл. 147 ал. 1 от НК.\nРедица обективни обстоятелства на преходния период поставиха българското следствие в безизходица. Този отговорен и непосилен труд, не без участието на някои печатни органи, е вече непрестижен, освен че не е адекватно заплатен. Личният състав в момента е наполовина. Тези, които останахме да отстояваме законността и обществения правопорядък, не сме лишени иито от морал, нито от човешко достойноство, нито от чувство за дълг. Напомняме това на всеослушание!\nПРЕДСЕДАТЕЛ НА ЦС НА ССР: Хр. Мишев\nСофия, 13 декември 1991 г.\nСТАНОВИЩЕ НА ИЗПЪЛНИТЕЛНИЯ СЪВЕТ НА КОНФЕДЕРАЦИЯТА НА ТРУДА "ПОДКРЕПА" ПО ПОВОД НА ЗАКОНА ЗА КОНФИСКУВАНЕ НА ИМУЩЕСТВОТО НА ТОТАЛИТАРНИТЕ ОРГАНИЗАЦИИ, НА ПРЕДЛОЖЕНАТА ОТ РЪКОВОДСТВОТО НА КОНФЕДЕРАЦИЯТА НА НЕЗАВИСИМИТЕ СИНДИКАТИ В БЪЛГАРИЯ ОБЩОНАЦИОНАЛНА СТАЧКА И НА РЕШЕНИЕТО НА МИНИСТЕРСКИЯ СЪВЕТ ЗА БЪДЕЩА ТРИСТРАННА КОМИСИЯ.\nСлед като се запозна с текста на закона за конфискуване на имуществотона тоталитарните организации;\nСлед като взе предвид апела на ръководството на Конфедерацията на независимите синдикати в България (КНСБ) за общонационална стачка;\nСъобразявайки се със сложната обществено-политическа ситуация на прехода към свободно демократично общество\nИзпълнителният съвет на КТ "Подкрепа" изразява следното становище:\n1. Поддържа закона, чрез който се връща заграбеното в продължение на десетилетия имущество на българския народ. Обявява се против опитите тази мярка да бъде заобиколена чрез привидно разделяне с нелегитимни образувания, като т.нар. "консултативен съвет". Той не се вмества в действащия устав на КТ "Подкрепа" и не присъства в най-важния раздел "Органи на конфедерацията". Той не е нищо друго, освен група лица, които не само Конфедеративния съвет, но и ЦКРК обяви за нелегитимни. Следователно те представляват други сили, но не и КТ "Подкрепа". Конфедерацията е богата и силна не с присвояването на откраднатото от народа имущество, а със силата на своите идеи и чистотата и стремежите на своите членове.\n2. За разлика от КНСБ, Изпълнителният съвет на КТ "Подкрепа" не е в състояние и няма правомощия да вземе решения от общонационален мащаб, защото това би противоречало на демократичния принцип на децентрализацията. Такова решение може да вземе само и единствено Конфедеративният съвет в периода между два конгреса. Редица от констатираните обстоятелства в апела на КНСБ са безспорен факт, но това представлява едно тежко историческо наследство, натрупано не без активната помощ и съдействие на Българските професионални съюзи (БПС), чийто и морален приемник е КНСБ. КТ "Подкрепа" счита, че наболелите проблеми трябва да се решават индивидуално и по възможност чрез социален диалог, а не чрез общонационални стачни действия, които по същество целят единствено сваляне на правителството и парламента и възстановяване на комунистическата диктатура.\n3. Изпълнителният съвет на КТ "Подкрепа" приема със задоволство решението на Министерския съвет по повод възобновяването на дейността на Тристранната комисия и изразява своята готовност за конструктивна работа в духа на принципите на социалното партньорство.\nСЪОБЩЕНИЕ НА КОНФЕДЕРАЦИЯТА НА НЕЗАВИСИМИТЕ СИНДИКАТИ В БЪЛГАРИЯ ЗА ПОВИШАВАНЕ НА НАПРЕЖЕНИЕТО В ТРУДОВИТЕ КОЛЕКТИВИ ОТ АВТОТРАНСПОРТА.\nЕскалира напрежението в трудовите колективи от автотранспорта. Кметството на община Смолян се опита безуспешно да наложи локаут настачкуващите вече десети ден членове на Конфедерацията на независимите синдикати в България (КНСБ) от Държавна фирма "Рожен-експрес", използвайки ведомствен автотранспорт. Към ефективни стачни действия са пристъпили автостопанствата в Девин, Мадан и Златоград.\nВ Рудозем е започнала двучасова ефективна стачка, която ще се увеличава с един час на всеки ден. Общо в смолянския регион стачкуват над 3600 души, членове на КНСБ.\nОбявена е стачна готовност в автотранспортните фирми в Тутракан, Видин, Сливен, Плевен, Своге, Перник, Несебър и Велико Търново. В солидарност с тях декларации за подкрепа на исканията на транспортните работници са приели организациите на КНСБ в автотранспортните фирми в Чирпан, Казанлък, Пловдив, Стара Загора, Радомир, Бургас, Карнобат, Кюстендил, Благоевград, Варна и Харманли.\nСтачкуващите автотранспортни работници се солидаризират с позицията на централата на КНСБ за защита на синдикалното имущество.\nПродължава стачката във фирма "Дианабус" - Ямбол.\nСтачката в Разград приключи, след като беше уволнен директорът на транспортното предприятие.\nПродължават да пристигат телеграми, протести от синдикалните организации в страната по повод на приетия от парламента закон за конфискацията на имуществото в частта му за КНСБ. "От името на 5562 членове на НОФКО - Синдикален съвет при РКС - Бургас, дължа да Ви уведомя, че сме възмутени от решението да се обсъжда в Народното събрание въпросът за конфискация на имуществото на КНСБ.\nЗаявяваме, че сме категорично против такива апетити и сме готови с всякакви средства да подкрепим правдата и твърдо заставаме зад 2,5 милионната членска маса на КНСБ."\nТелеграми с подобен текст пристигнаха днес в централата на Конфедерацията от синдикалните организации и стачни комитети на КНСБ впристанище Варна-изток, организациите в МП "Катюша" - Кула, фирма "Букет" - Нова Загора и др.\nСиндикалните организации на КНСБ от останалите пристанища в страната - Варна, Русе, Лом и Видин, както и секциите на КТ "Подкрепа" от пристанище Варна-изток се солидаризират със стачката на работещите в пристанищния комплекс - Бургас. Стачката в пристанищния комплекс - Бургас продължава четвърти ден. В нея се включиха над 2000 докери, механизатори, помощен и обслужващ персонал - членове на КНСБ. Все още няма отговор от страна на Министерството на транспорта на исканията на стачкуващите. Работниците в пристанищния комплекс в Бургас са решени да продължат ефективните стачни действия до изпълнението на техните законни искания и сключването на писмено споразумение между стачния комитет, синдикалния комитет на КНСБ и легитимни представители на Министерството на транспорта. В подкрепа на стачката са се обявили членовете на Общинския стачен комитет на КНСБ, както и синдикалните организации на 11 предприятия в Бургаската община.\nОчаква се следващата седмица да започнат ефективни стачни действия на трудещите се в останалите пристанища от страната.\nСЪОБЩЕНИЕ НА СЕКРЕТАРИАТА НА ПАРЛАМЕНТАРНИЯ СЪЮЗ ЗА СОЦИАЛНА ДЕМОКРАЦИЯ ПО ПОВОД НА ИНЦИДЕНТА С КАРТАТА ЗА ГЛАСУВАНЕ В НАРОДНОТО СЪБРАНИЕ НА ДЕПУТАТА АНДРЕЙ ЛУКАНОВ.\nВъв връзка с огласения на заседание на Народното събрание факт за гласуване с картата на депутата от Парламентарния съюз за социална демокрация (ПССД) Андрей Луканов в негово отсъствие Секретариатът на ПССД извърши проверка, от която се установи следното:\nОт края на миналата седмица до днес г-н Луканов е болен. След заседание на Народното събрание в петък (6 декември), на което присъства, той е констатирал липсата на картата му за гласуване. Още в понеделник, на 9 декември 1991 г., той се е обърнал чрез кабинета си към служители в Секретариата на Народното събрание с молба да се провери дали картата не е забравена в уреда за автоматично гласуване и дали не е намирана в залата на събранието. От служителите, отговарящи за системата за автоматично гласуване, е било съобщено, че картата на г-н Луканов не е намирана, поради което при нужда ще му бъде предоставена временна карта.\nОчевидно лицето, намерило картата, е злоупотребило с нея. Народният представител Андрей Луканов и ръководството на ПССД осъждат това грубо нарушение на правилника. Луканов има намерение да поиска от Ръководството на Народното събрание проверка на случая и изразява съжаление за това, че безотговорни действия на неизвестно лице са станали повод за негативни и явно прибързани коментари в залата наНародното събрание.\nМОЛБА ОТ ЦЕНТРАЛНИЯ СЪВЕТ НА БЪЛГАРСКАТА ДЕМОКРАТИЧЕСКА ПАРТИЯ ПО ВЪПРОСА ЗА ФИНАНСИРАНЕТО НА ПРЕДИЗБОРНАТА КАМПАНИЯ ЗА ПАРЛАМЕНТАРНИТЕ ИЗБОРИ. Документът е адресиран до президента на Републиката, до председателя на Министерския съвет и до министъра на финансите.\nМинистерският съвет не изпълни договора към Българска демократическа партия (БДП) за финансиране на предизборната кампания за парлемантарни избори, произведени на 13 октомври 1991 г., за предоставяне на полагаемата се сума от 300 000 лв. до 2 октомври 1991 г. Същата беше отпусната два дена след изборите - на 15 октомври 1991 г. С това Министерският съвет постигна своята користна цел - на практика БДП да бъде лишена от участие в изборите. Министерският съвет умишлено попречи на издигнатите от БДП 74 кандидати за народни представители да преодолеят 4%-ната граница.\nВ резултат на дискриманицонния избирателен закон, приет от Великото народно събрание, на репресивните действия на Министерския съвет и Централната избирателна комисия, БДП едва спечели 0,35 % (ЦИК умишлено не регистрира три избирателни района - Варненски, Толбухински и Силистренски; лиши кандидатите за народни представители на БДП от изказване по радиото и телевизията за две седмици.) Затова БДП ОБВИНЯВА ПРЕДИШНОТО ПРАВИТЕЛСТВО и ЦИК в умишлени саботажни предизборни действия. Това е един аморален акт!\nСега Министерският съвет иска да бъдат върнати от БДП не навреме отпуснатите суми, даже се иска и лихва от 6000 лв. на ден!!! ТОВА Е ПЪЛЕН АБСУРД!!! Да не забравяме психическия тормоз и незаслужения удар върху БДП в изборите. А пред света се парадира за ДЕМОКРАЦИЯ В БЪЛГАРИЯ!!!\nПоради умишленото ненавременно отпускане на финансовите средства БДП не успя да издаде своя печатен орган в. "Демократична България" един месец преди изборите, което се отрази на изборните резултати. Вестникът започна да излиза след изборите и продължава да излиза до днес, като се субсидира от тези пари.\nБДП изразходи десетки хиляди лева чрез различни заеми за предизборните агитационни материали (афиши, програма, платформа, листовки и др.). За изборите кандидатите за народни представители изразходваха различни суми чрез заеми, в т.ч. и лични средства за провеждане на агитационна дейност в своите избирателни райони - 28 на брой.\nПри направената равносметка се оказа, че разходите, направени по време на изборите и за издаването на в. "Демократична България", покриват отпуснатата сума от 300 000 лв. БДП не разполага с други пари или долари, а разчита изключително на тази сума. Досега никога, въпрекимолбата ни към Министерския съвет и лично към г-н Луджев, НЕ СА ОТПУСКАНИ НА БДП СУБСИДИИ ОТ ДЪРЖАВАТА за развитие на новосъздадената партия. Стопанска дейност БДП не развива. Едва сега започва издателска дейност.\nБДП се обръща лично към Вас и към новото правителство с МОЛБА ДА ВКЛЮЧИТЕ ФИНАНСОВИЯ ДЪЛГ НА БДП В ПЕРОТО НА БЕЗВЪЗМЕЗДНИТЕ ДАРЕНИЯ НА БСП И СДС ОТ 7 000 000 лв., а това е и във връзка със Закона за политическите партии за тяхното равноправие, или да опростите дълга на БДП, поради това, че сме затруднени да го върнем.\nБДП възразява на решението на Министерския съвет за лишаване на БДП от финансови средства за президентските избори поради невръщане на горепосочената сума. При едно такова решение БДП смята, че изборите са неравностойни, нечестни и недемократични.\nБДП настоява да се отпуснат на издигнатите от нея кандидати за президент (Йоло Денев) и за вицепрезидент (Георги Статков) полагаемите се 250 000 лв. за президентските избори. Не трябва де се смесва финансирането на едните избори с другите, тъй като двата вида избори са с различно предназначение!!! Това е един недемократичен акт!!!\nОставаме с уважение към Вас и се надяваме да разрешите в полза на БДП поставените проблеми.\nСофия, 16 декември 1991 г.